Kadi Liis Saar

Haridus

Lõpetas põhikooli 2008. aastal Tallinna Inglise Kolledžis koolimedaliga ja gümnaasiumi 2011. aastal Tallinna Reaalkoolis kuldmedaliga. Samuti lõpetanud Reptoni kooli Suurbritannias Derbyshire'is 2010. aastal (sealse gümnaasiumi kaks kooliaastat läbis ühe aastaga) ja Cambridge'i Ülikooli võeti vastu 11. klassi õpilasena.
Juba põhikoolis otsis võimalust külastada vanemate klasside tunde, 10. klassis õppis esmakordselt Eestis korraga kahes koolis, Tallinna Inglise Kolledžis ja Tallinna Reaalkoolis, koostades ise endale sobiva õppe- ja ajakava. Järgnevail aastail jätkas õpinguid üheaegselt Inglismaal ja Eestis. 2010. aasta sügisest Cambridge'i Ülikooli üliõpilane, esimesel aastal loodusteaduste, sealt edasi keemiainseneri ja biotehnoloogia (chemical engineering and biotechnology) erialal, praegu Cambridge'i Ülikooli biofüüsikadoktorant.
Valitud Trinity Kolledži teadusühingu (Vice-president of Trinity College Science Society, 2012–2013), Cambridge'i Ülikooli teadusühingu (Director of Events and Logistics at Cambridge University Scientific Society 2011–2012) ja bioloogiaühingu (Founder of Biotechnology/Biology and Industry Lecture Series at Cambridge University Biological Society, 2012–2013) juhatusse. On Cambridge'i Ülikooli eestlaste ühingu (Cambridge University Estonian Society) president. Direktor esimesele Cambridge Baltic Conference'le, ühele suuremale Balti riike tutvustavale üritusele Lääne-Euroopas viimaste aastate jooksul.
2016. aastal Teaduste Akadeemias konverentsi "Eesti noorteadlased välismaal" idee autor ja üks korraldajaid.

Töökäik

Täiendusõppel viibinud Euroopa tuumauuringute keskuses CERNis (suvi 2011), Tallinna Tehnikaülikooli (TTÜ) keemiainstituudis (talv 2011) ja Suurbritannias ravimfirmas Merck/MSD (suvi 2012) formulation scientist'ina. 2012. aasta suvel Eestis toimunud rahvusvahelise koolinoorte füüsikaolümpiaadi (IPhO 2012) korraldustoimkonnas. 2013. aastal suvepraktikal Dr Tuomas Knowlesi laboris Cambridge'i Ülikooli keemiateaduskonnas.
Meet the new St John’s Research Fellows 2019
Eric and Wendy Schmidt announce 2019 class of Schmidt Science Fellows
Truly exceptional’ John’s academic named as prestigious Schmidt Science Fellow

Sport

Tennist hakkas Kadi Liis mängima seitsmeaastaselt Rene Buschi juures, tema treenerid on olnud Tiit Kivistik ja Redt Reimal. Praegu treenib Cambridge'i Ülikooli võistkonnas ja Rocca al Mare Tennisekeskuses Rene Buschi Tennisekoolis. Kolmekordne full-blue (ülikooli väljaantav orden mõnel ülikooli põhispordialal Oxfordi ülikooli vastu peetaval Varsity Matchis mänginuile), neist kahel aastal teenitud 16-5 võit.
Varasemad tennisealased saavutused: Kadi Liis Saar on 20-kordne Eesti noorte meister tennises. Valiti 2007. ja 2008. aasta Eesti parimaks noortennisistiks vanuses T16. Lisaks oli 2010. aastal Suurbritannia koolinoorte meister tennises. Aastatel 2005, 2006, 2007 ja 2008 osales Eesti koondises Euroopa meistrivõistlustel, võitnud kuni 16-aastaste Tennis Europe sarja turniiri ja jõudnud mitmel korral poolfinaali. Rahvusvahelisel universiaadil Kaasanis 2013. aastal saavutas 17. koha.
Kolmekordne full-blue (Cambridge'i ülikooli väljaantav orden mõnel ülikooli põhispordialal Oxfordi ülikooli vastu peetaval Varsity Matchil mänginuile).
2015 Cambridge University Lawn Tennis Clubi meister naiste üksikmängus, 2016 USA New Englandi regiooni ülikoolide meister.
On tegelenud 8 aastat ilu- ja rühmvõimlemisega võimlemisklubis Piruett ja Janika valikrühmades, kuuludes Eesti noorte paremikku.

Muid saavutusi

Kadi Liis Saar on viiekordne maailmameister arvutipõhises peastarvutamises aastatel 2004, 2005, 2006, 2007 ja 2008. Eesti sudoku meistrivõistlustel 2007. aastal sai täiskasvanute arvestuses 6. koha ja naiste arvestuses esikoha. Telesaates "Talendijaht" valiti Kadi Liis Saar publikuhääletusel Eesti suurimaks talendiks 2007. Aastal 2013 osales ta menukas mälumängusaates "Mis? Kus? Millal?".

Isiklikku

Tal on vennad Kaur Aare ja Karl Kiur. Isa Laur ja ema Kadri. Kadi Liis on abielus ja peres kasvab tütar.